CELEX: 62019TN0716
Language: mt
Date: 2019-10-22 00:00:00
Title: Kawża T-716/19: Rikors ippreżentat fit-22 ta’ Ottubru 2019 – Interpipe Niko Tube u Interpipe Nizhnedneprovsky Tube Rolling Plant vs Il-Kummissjoni

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/43
            
         
      Rikors ippreżentat fit-22 ta’ Ottubru 2019 – Interpipe Niko Tube u Interpipe Nizhnedneprovsky Tube Rolling Plant vs Il-Kummissjoni
      (Kawża T-716/19)
      (2020/C 10/54)
      Lingwa tal-kawża: l-Ingliż
      
         Partijiet
      
      
         Rikorrenti: Interpipe Niko Tube OOO (Nikopol, l-Ukraina) u Interpipe Nizhnedneprovsky Tube Rolling Plant PAO (Dnipro, l-Ukraina) (rappreżentant: B. Servais, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2019/1295 tal-1 ta’ Awwissu 2019 li jemenda r-Regolament ta’ Implimentazzjoni (UE) 2018/1469 li jimponi dazju definittiv antidumping fuq l-importazzjonijiet ta’ ċerti pajpijiet u tubi mingħajr saldaturi, tal-ħadid jew tal-azzar, li joriġinaw mir-Russja u l-Ukrajna wara rieżami interim parzjali skont l-Artikolu 11(3) tar-Regolament (UE) 2016/1036;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq ksur mill-Kummissjoni tal-ewwel paragrafu tal-Artikolu 2(3), tal-ewwel paragrafu tal-Artikolu 2(4), tal-ewwel sentenza tal-Artikolu 2(6) u tal-Artikolu 9(4) tar-Regolament (UE) 2016/1036 (iktar ’il quddiem ir-“Regolament bażiku”) (1) u tal-ewwel sentenza tal-Artikolu 2.2.2 u tal-Artikolu 9.3 tal-Ftehim Antidumping tal-Organizzazzjoni Dinjija tal-Kummerċ (WTO) billi inkludiet fil-kalkolu tal-marġni ta’ dumping l-ispejjeż ta’ bejgħ, ġenerali u amministrattivi għall-bejgħ magħmul mir-rikorrenti lill-operatur ekonomiku nazzjonali relatat tagħhom.
               
            
                  2.
               
               
                  It-tieni motiv ibbażat fuq żball manifest ta’ evalwazzjoni mwettaq mill-Kummissjoni billi naqqset mill-prezz ta’ esportazzjoni tar-rikorrenti ammont li jikkorrispondi għall-ispejjeż ta’ bejgħ, ġenerali u amministrattivi tal-operatur ekonomiku relatat u profitt nozzjonali ta’ importatur mhux relatat bħala aġġustament skont l-Artikolu 2(10)(i) u l-ewwel paragrafu tal-Artikolu 2(10) tar-Regolament bażiku.
               
            
                  3.
               
               
                  It-tielet motiv ibbażat fuq ksur mill-Kummissjoni tal-Artikolu 11(9) tar-Regolament bażiku u fuq kalkolu żbaljat min-naħa ta’ din tal-aħħar tal-marġni ta’ dumping tar-rikorrenti, billi applikat metodoloġija differenti għall-kalkolu tal-valur normali u tal-prezz ta’ esportazzjoni tar-rikorrenti meta mqabbla mal-metodoloġija applikata fl-investigazzjoni preċedenti li wasslet għall-impożizzjoni tal-miżura li qegħda tiġi eżaminata mill-ġdid.
               
            
                  4.
               
               
                  Ir-raba’ motiv ibbażat fuq ksur, allegat mir-rikorrenti, tad-drittijiet tad-difiża tagħhom min-naħa tal-Kummissjoni inkwantu t-tieni żvelar addizzjonali, li seħħ fl-istess data bħad-data tal-pubblikazzjoni tar-regolament ikkontestat, jinkludi elementi ta’ fatt ġodda li fir-rigward tagħhom ir-rikorrenti ma ngħatawx l-opportunità jikkummentaw.
               
            
         (1)  Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2019, L 176, p. 21).